PAU: Lakossa on tällä hetkellä noin 9 000 sen jäsentä.

Postin työntekijät osoittivat mieltään yhtiön pääkonttorin edessä Helsingin Ilmalassa viime maanantaina. Solmu Salminen

Posti ja logistiikka-alan unioni PAU maksaa lakossa oleville jäsenilleen 67 euron lakkoavustuksen lakkopäivältä.

– Avustus on verotonta 16 euroon asti. Yli 16 euron avustuksesta peritään tuloverolain 88 §:n ja verohallinnon päätöksen mukainen 30 prosentin ennakonpidätys. Ylimenevä osa on siis 51 euroa tässä tapauksessa.

– Nettona lakkoavustuksesta jää käteen 51,70 euroa päivältä, PAUn kotisivuilla kirjoitetaan.

PAUn puheenjohtaja Heidi Nieminen sanoi Helsingin Sanomien haastattelussa syyskuussa (HS 11.9.), että postilaisten keskipalkka on noin 2 100 euroa.

Iltalehden PAUn viestinnästä saaman tiedon mukaan lakossa on tällä hetkellä noin 9 000 liiton jäsentä, ja sen perusteella voi laskea, että yksi lakkopäivä maksaa liitolle noin 603 000 euroa päivässä.

PAU sanoo kotisivuillaan olevansa posti-, viestinvälitys- ja logistiikka-aloilla toimivien noin 26 000 toimihenkilön ja työntekijän ammattiliitto ja samalla Postin suurin työntekijä- ja toimihenkilöjärjestö.